Κοτόπουλο ανοιγμένο πεταλούδα
Το κλασικό κοτόπουλο σχάρας, περιχυμένο με μπόλικη σάλτσα λεμόνι-μουστάρδα, που ποτίζει τη σάρκα του, κάνοντάς το απερίγραπτα νόστιμο.
Ένα ολόκληρο κοτόπουλο (ζητάμε από τον χασάπη να μας κόψει και να μας το ανοίξει σαν πεταλούδα και να το χτυπήσει ώστε να πλατύνει και να είναι σχετικά ισόπαχο σε όλα τα σημεία του.), 3 κουτ. σούπας ελαιόλαδο, 3 σκελίδες σκόρδο λιωμένες , αλατοπίπερο, 3 κουτ. σούπας μουστάρδα (απαλή ή πικάντικη, ανάλογα με τα γούστα μας), χυμό από 2 μικρά λεμόνια, 1 κουτ. σούπας ελαιόλαδο, 1 κουτ. σούπας θυμάρι , αλατοπίπερο
Για να φτιάξουμε το κοτόπουλο πεταλούδα ξεκινάμε, ανακατεύοντας σε ένα μπολάκι το ελαιόλαδο, τις σκελίδες σκόρδου και το αλατοπίπερο και πασαλείβουμε καλά το κοτόπουλο  με τα χέρια, σαν να του κάνουμε μασάζ. Το καλύπτουμε με μεμβράνη και το αφήνουμε στο ψυγείο από 1 έως 8 ώρες, να μαριναριστεί.Το ψήνουμε για περίπου 30 λεπτά, γυρίζοντάς το 1 φορά κατά τη διάρκεια του ψησίματος.Αμέσως μόλις το βγάλουμε από τη φωτιά το κοτόπουλο, το περιχύνουμε όπως είναι καυτό με μια παχύρρευστη σάλτσα μουστάρδας, που την φτιάχνουμε εώς εξής, σε ένα μπολ ανακατεύουμε τη μουστάρδα, το χυμό από τα λεμόνια, το ελαιόλαδο, το θυμάρι και αλατοπίπερο.
Κοτόπουλο,Λεμόνι,BBQ